Աւելի տխուր եւ վշտալից օրինակներ են ա՛յն դէպքերը, երբ փախստականները փրկութեան դիւրաբեկ լաստերին ապաւինելով իրենց կեանքը, ծովի միւս ափն են տենչում հասնել, բայց իրենց աչքերը փակում են մահւան սեւ գրկում, եւ կամ կորչում անդնդախոր ծովերի մութ յատակում: Տարեցներ, երիտասարդներ, կանայք ու երեխաներ անմասն չեն մնում այս դաժան բախտից: Իսկ այս դժբախտների «բախտաւորներ»-ը նրանք են, որոնք հանդիպակաց երկրի ծովուժի փրկարար ջոկատների կողմից «որսացւում են» եւ ցամաք հանւում խաղաղութեամբ: